laion/Wikipedia-Exotic huggingface dataset:
আচেহ সুনামি জাদুঘর

আচেহ সুনামি জাদুঘর(ইংরেজি: Aceh Tsunami Museum) ইন্দোনেশিয়ার আচেহ প্রদেশের রাজধানী বান্দা আচেহতে অবস্থিত। ২০০৪ সালে ভারত মহাসাগরের ভূমিকম্প ও সুনামির বিপর্যয়ের প্রতীকী স্মারক হিসাবে তৈরি একটি সংগ্রহশালা। পাশাপাশি এটি একটি শিক্ষাকেন্দ্র। একটি জরুরী দুর্যোগ আশ্রয়স্থলও এটি যদি অঞ্চলটি কখনও আবার সুনামির আঘাতের শিকার হয়। আচেহ সুনামি জাদুঘরটি ইন্দোনেশীয় স্থপতি রিদওয়ান কামিল (পশ্চিম জাভার বর্তমান গভর্নর) ডিজাইন করেছিলেন। জাদুঘরটি একটি ২,৫০০ বর্গ মিটার চারতলা বিশিষ্ট একটি কাঠামো; এর দীর্ঘ বাঁকানো দেয়াল জ্যামিতিক কারুশিল্পে আচ্ছাদিত। ভিতরে, দর্শনার্থীরা একটি অন্ধকার পানির দুটি উচ্চ প্রাচীরের মধ্যে সরু করিডোর দিয়ে প্রবেশ করে-এর দ্বারা সুনামির শব্দ এবং আতঙ্ককে পুনরায় তৈরি করা হয়। সামান নৃত্য পরিবেশন করা মানুষের চিত্রগুলির সাথে জাদুঘরের দেওয়ালগুলি অলঙ্কৃত, এটি প্রতীকী অঙ্গভঙ্গি যা আচেনিজ জনগণের শক্তি, শৃঙ্খলা এবং ধর্মীয় বিশ্বাসকে বুঝা যায়। উপরে থেকে, ছাদ সুনামির সাথে সাদৃশ্যপূর্ণ। সুনামি থেকে বেঁচে থাকার জন্য যে ধরনের ঐতিহ্যবাহী আচেনিজ বাড়িগুলি ছিল, তার ভিত্তিতে নিচতলা তৈরি করা হয়েছে। সুনামিতে ক্ষতিগ্রস্ত হয়েছে এমন লোকদের নাম ও স্থানীয় সম্প্রদায়ের বেঁচে থাকা সদস্যদের নাম যাদুঘরের অভ্যন্তরীণ কক্ষগুলির একটিতে খোদাই করা আছে। যারা মারা গিয়েছিলেন তাদের জন্য স্মৃতিসৌধ হিসাবে এটির ভূমিকা অত্যধিক। তা ছাড়াও জাদুঘরটি ভবিষ্যতে এই জাতীয় দূর্ঘটনার জন্য আশ্রয়স্থল হিসেবে কাজ করবে। জাদুঘরের প্রদর্শনীতে ২০০৪ সালের ভারত মহাসাগরের ভূমিকম্প এবং সুনামির একটি বৈদ্যুতিক সিমুলেশন রয়েছে। পাশাপাশি দুর্গতদের ছবি, কুরআন শরীফ এবং দুর্যোগ থেকে বেঁচে যাওয়া ব্যক্তিদের গল্পের প্রদর্শনী করা হয়েছে। আচেহ সুনামি জাদুঘর রক্ষণাবেক্ষণ ও ব্যবহারের জন্য পর্যাপ্ত অর্থায়ন করা হয়নি। জাদুঘরটি "সুনামি সম্পদ"গুলির মধ্যে একটি। এটির যথাযথ আইনি মালিকানা নিয়ে ২০০৯ সাল থেকে ইন্দোনেশিয়ান সরকারের বিভিন্ন স্তরে বিরোধ রয়েছে। ২০১০ সালের শেষের দিকে, জাদুঘরটি মাঝে মধ্যে কেবলমাত্র উন্মুক্ত ছিল এবং এটির পৃষ্ঠপোষকতা খুব কম ছিল। http://www.worldarchitecturenews.com/index.php?fuseaction=wanappln.projectview&upload_id=11248 ওয়েব্যাক মেশিনে আর্কাইভকৃত ১৪ মার্চ ২০১২ তারিখে | accessdate = 2011-02-12 https://www.tripadvisor.com/Attraction_Review-g317109-d3688916-Reviews-Aceh_Tsunami_Museum-Banda_Aceh_Aceh_Sumatra.html https://www.bbc.com/news/world-asia-32347308 'Post-reconstruction Aceh: Leftover Problems, The Jakarta Post, 26 Dec 2009
ফা-ইউয়েন মসজিদ

ফায়ায়ুন মসজিদ (চীনা: 法源清真寺; ফিনিন: Fǎyuán Qīngzhēnsì), হচ্ছে চীনের বেইজিংয়ের শিচেং জেলার একটি মসজিদ। এই মসজিদটি দেওয়াই মসজিদ বা দেওয়াই গংশিয়াং মসজিদ নামেও পরিচিত। মসজিদটি মূলত মিং রাজবংশের শেষদিকে নির্মিত হয়েছিল। ২০০৩ সালে শিচেং জেলা সরকারের অর্থায়নে ৪ মিলিয়ন চীনা ইয়ুয়ান ব্যায় করে মসজিদটির সংস্কার করা হয়েছিল। পরবর্তীতে ২০০৭ সালের সেপ্টেম্বরে মসজিদটি পুনরায় জনসাধারণের জন্য উন্মুক্ত করা হয়। ৪০০০ বর্গমিটার ক্ষেত্রফলের এই মসজিদটিতে মোট ৩০০জন মুসল্লি একত্রে নামাজ পড়তে পারে। ইসলামি এবং চীনা স্থাপত্যশৈলীর সংমিশ্রণে মসজিদটি তৈরি হয়েছে। বেইজিং সাবওয়ের জিশুইতান স্টেশন থেকে উত্তর-পূর্ব দিকে হাঁটাপথেই অল্পসময়ে মসজিদটিতে যাওয়া যায়। চীনে ইসলাম "Fayuan Mosque"। IslamChina Travel। সংগ্রহের তারিখ ৫ অক্টোবর ২০১৮।
সোসিয়েদাদ দেপোর্তিভা উয়েস্কা

সোসিয়েদাদ দেপোর্তিভা উয়েস্কা এস.এ.ডি. (সাধারণত এসডি উয়েস্কা অথবা শুধুমাত্র উয়েস্কা নামে পরিচিত) হচ্ছে আরাগোন ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৬০ সালের ২৯শে মার্চ তারিখে প্রতিষ্ঠিত হয়েছে। এসডি উয়েস্কা তাদের সকল হোম ম্যাচ আরাগোনের এল আলকোরাসে খেলে থাকে; যার ধারণক্ষমতা হচ্ছে ৭,৬৩৮। বর্তমানে এই ক্লাবের ম্যানেজারের দায়িত্ব পালন করছেন মিশেল এবং সভাপতির দায়িত্ব পালন করছেন আগুস্তিন লাসাওসা। স্পেনীয় রক্ষণভাগের খেলোয়াড় হোর্হে পুলিদো এই ক্লাবের অধিনায়কের দায়িত্ব পালন করছেন। আগুরপাসিওন এপোর্তিবা আলমুদেবার "SOCIEDAD DEPORTIVA HUESCA" (স্পেনীয় ভাষায়)। SD Huesca। ৯ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Así es el nuevo Alcoraz: un estadio 'inglés' para una ciudad de Primera" [That is the new Alcoraz: an 'English' stadium for a city of La Liga] (স্পেনীয় ভাষায়)। Heraldo de Aragón। ১৩ সেপ্টেম্বর ২০১৮। সংগ্রহের তারিখ ১৫ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Huesca appoint Michel as their new coach"। Marca। ১ জুন ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট (স্পেনীয়) ফুটবলমি-এ সোসিয়েদাদ দেপোর্তিভা উয়েস্কা (স্পেনীয়) বিডিফুটবলে সোসিয়েদাদ দেপোর্তিভা উয়েস্কা
ছাংছুন

ছাংছুন (চীনা: 长春) গণচীনের উত্তর-পূর্বভাগে অবস্থিত চিলিন প্রদেশের রাজধানী ও বৃহত্তম নগরী। সুংলিয়াও সমভূমির কেন্দ্রভাগে অবস্থিত এই নগরীটিকে একটি উপ-প্রাদেশিক নগরী হিসেবে পরিচালনা করা হয়। এর অধীনে ৭টি পৌরজেলা, একটি উপজেলা (কাউন্টি) ও ২টি উপজেলা-স্তরের শহর আছে। চীনের ২০১০ সালের জনগণনা অনুযায়ী ছাংছুন নগরীর মোট জনসংখ্যা ছিল ৭৬ লক্ষেরও বেশি। ছাংছুন মহানগর এলাকাটি ৫টি জেলা ও ৪টি উন্নয়ন এলাকা নিয়ে গঠিত, যার জনসংখ্যা ৩৮ লক্ষের বেশি। শুয়াংইয়াং ও চিউথাই জেলাগুলি এখনও নগরায়িত হয়নি। ছাংছুন উত্তর-পূর্ব চীনের বৃহত্তম নগরীগুলির একটি। অন্য বড় নগরীগুলির মধ্যে আছে শেনইয়াং, তালিয়েন ও হারপিন। চীনা ভাষায় "ছাংছুন" শব্দের অর্থ হল "দীর্ঘ বসন্ত"। ১৯৩২ থেকে ১৯৪৫ খ্রিস্টাব্দ পর্যন্ত জাপানিরা নগরীটিকে উত্তর-পূর্ব চীনে তাদের দখলকৃত মানচুকো নামের একটি পুতুল রাজ্যের রাজধানী বানায় এবং এর নাম বদলে রাখে শিনচিং (চীনা: 新京; ফিনিন: Xīnjīng; আক্ষরিক: "নতুন রাজধানী")। ১৯৪৯ সালে গণচীনের প্রতিষ্ঠার পরে ১৯৫৪ সালে ছাংছুন নগরীকে চিলিন প্রদেশের রাজধানীর মর্যাদা দেওয়া হয়। ছাংছুন চীনের একটি গুরুত্বপূর্ণ শিল্পনগরী যেখানে মোটরযান খাতের উপরে বিশেষ গুরুত্ব দেওয়া হয়েছে, যে কারণে স্থানীয়ভাবে এটি "চীনের মোটরযান নগরী" নামে পরিচিত। অভ্যন্তরীণ মোটরযান বাজারে গুরুত্বপূর্ণ ভূমিকা রাখার জন্য ছাংছুন নগরীকে কদাচিৎ "চীনের ডেট্রয়েট" নামেও ডাকা হয়। এছাড়া নগরীটি চীনের অন্যতম "জাতীয় বাগিচা নগরী", কেননা এখানে সবুজায়নের হার অনেক উচ্চ। উদ্ধৃতি ত্রুটি: <ref> ট্যাগ বৈধ নয়; Geographic Location নামের সূত্রটির জন্য কোন লেখা প্রদান করা হয়নি Ministry of Housing and Urban-Rural Development, সম্পাদক (২০১৯)। China Urban Construction Statistical Yearbook 2017। Beijing: China Statistics Press। পৃষ্ঠা 50। ১৮ জুন ২০১৯ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২০।  "Archived copy"। ১৩ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৫।  উদ্ধৃতি ত্রুটি: <ref> ট্যাগ বৈধ নয়; GDP নামের সূত্রটির জন্য কোন লেখা প্রদান করা হয়নি "Illuminating China's Provinces, Municipalities and Autonomous Regions-Jilin"। PRC Central Government Official Website। ২০০১। ১৯ জুন ২০১৪ তারিখে মূল থেকে আর্কাইভ করা। সংগ্রহের তারিখ ২২ এপ্রিল ২০১৪।  中央机构编制委员会印发《关于副省级市若干问题的意见》的通知. 中编发[1995]5号 (Chinese ভাষায়)। ১৯ ফেব্রুয়ারি ১৯৯৫। ২৯ মে ২০১৪ তারিখে মূল থেকে আর্কাইভ করা। সংগ্রহের তারিখ ২৮ মে ২০১৪।  অজানা প্যারামিটার |script-website= উপেক্ষা করা হয়েছে (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link) "Changchun Business Guide – Economic Overview"। echinacities.com। সংগ্রহের তারিখ ২৬ জুলাই ২০১২। [স্থায়ীভাবে অকার্যকর সংযোগ] "Changchun (Jilin) City Information"। HKTDC Research। ৮ জানুয়ারি ২০১৫ তারিখে মূল থেকে আর্কাইভ করা।  উদ্ধৃতি ত্রুটি: <ref> ট্যাগ বৈধ নয়; Changchun: China’s Detroit নামের সূত্রটির জন্য কোন লেখা প্রদান করা হয়নি
ক্যাথরিন হিউস (অভিনেত্রী)

ক্যাথরিন সি. হিউস (জন্ম ৬ এপ্রিল ১৯৯৫) একজন মার্কিন অভিনেত্রী। তিনি এনবিসির ল অ্যান্ড অর্ডার: স্পেশাল ভিক্টিমস ইউনিট, সিবিএসের ব্লু ব্লাডস, ম্যান, উইমেন অ্যান্ড চিল্ড্রেন-এ অতিথি শিল্পী হিসাবে এবং মি অ্যান্ড আর্ল অ্যান্ড দ্য ডায়িং গার্ল চলচ্চিত্রের পার্শ্বচরিত্রে অভিনয় করেন। তিনি মাই ডেড এক্স ও পার্ফেক্ট কমান্ডো ধারাবাহিকের প্রধান চরিত্রে অভিনয় করেছেন। তার নিজের একক গান রেকর্ড এবং অস্টিন অ্যান্ড অ্যালিতে অতিথি শিল্পী হিসেবে নিজের গান পরিবেশনার সুযোগ পেতে তিনি রেডিও ডিজনির নেক্সট বিগ থিংগ সিজন ৫-এর প্রতিযোগীতায় অংশ নেন। ফাইনালে পৌঁছাতে না পারলেও তিনি তৃতীয় স্থান অর্জন করেন। এরপর অভিনয়কে পেশা হিসপবে গ্রহণের জন্য লস অ্যাঞ্জেলেস চলে আসেন। Gray, Christopher (৮ জুন ২০১৫)। "Me and Earl and the Dying Girl"। Slant Magazine.com (ইংরেজি ভাষায়)। সংগ্রহের তারিখ ২০১৬-০৭-২৭।  Brody, Richard (২০১৫-০৬-১২)। "What's Missing from "Me and Earl and the Dying Girl""। The New Yorker। সংগ্রহের তারিখ ২০১৬-০৭-২৭।  Nordyke, Kimberly (১৬ সেপ্টেম্বর ২০১২)। "Radio Disney's 'N.B.T.' Announces Season 5 Premiere Date, Mentors"। hollywoodreporter.com। সংগ্রহের তারিখ ২০১৬-০৭-২৭।  Stransky, Tanner (২১ জুন ২০১২)। "Radio Disney's 'Next Big Thing': Meet the season 5 competitors"। সংগ্রহের তারিখ ২০১৬-০৭-২৭।
ব্যাঙরূপী প্রাণী

ঐতিহ্যগতভাবে ব্যাঙরূপী প্রাণী (Batracomorpha বাট্রাকোমর্ফা) বলতে সাম্প্রতিককালে বিলুপ্ত হয়ে যাওয়া উভচর প্রাণীদেরকে বোঝায়, যারা সরীসৃপদের তুলনায় আধুনিক উভচরদের সাথে বেশি ঘনিষ্ঠভাবে সম্পর্কযুক্ত। প্রায়শই টেমনোসপন্ডিলি (Temnospondyli) এবং লেপোসপন্ডিলি (Lepospondyli) নামের দুইটি বিলুপ্ত প্রাণীদলকে ব্যাঙরূপী প্রাণীদের মধ্যে অন্তর্ভুক্ত করা হয়ে থাকে। শারীরবৈজ্ঞানিক দৃষ্টিকোণ থেকে সব আদি চতুষ্পদী প্রাণীই (Tetrapod টেট্রাপড) উভচর ছিল, কেননা তারা পানিতে ডিম পাড়ত; এগুলিকে চলতি রীতিতে জটিলদন্তী (labyrinthodonts) বা ছাদমস্তকীয় (stegocephalians) প্রাণী হিসেবে উল্লেখ করা হয়। এরূপ প্রস্তাবিত শ্রেণিবিন্যাসে ব্যাঙরূপী প্রাণীগুলি ঐসব আদি উভচরদের একটি শাখা গঠন করেছিল, এবং অন্যদিকে সরীসৃপরূপী প্রাণীগুলি অপর একটি শাখা গঠন করেছিল। যদিও আধুনিক উভচরদের জাতিজনি এখনও পুরোপুরি সঠিকভাবে বোঝা সম্ভব হয়নি, তা সত্ত্বেও তাদের পূর্বপুরুষেরা ব্যাঙরূপী প্রাণীদের একটি বংশধারা থেকেই উদ্ভূত হয়েছিল। অন্য সমস্ত জীবিত চতুষ্পদী প্রাণী (সরীসৃপ, পাখি ও স্তন্যপায়ী) সরীসৃপরূপী প্রাণীদের একটি বংশধারা ভ্রূণাবরণবিশিষ্ট প্রাণী (অ্যামনিওট Amniote) থেকে উৎপত্তি লাভ করেছিল। ভ্রূণাবরণীবিশিষ্ট প্রাণীরা আধিপত্য অর্জন করে এবং বাকী সমস্ত সরীসৃপরূপী প্রাণী ও বেশিরভাগ ব্যাঙরূপী প্রাণী বিলুপ্ত হয়ে গেছে। Laurin, M. (1996): Phylogeny of Stegocephalians ওয়েব্যাক মেশিনে আর্কাইভকৃত ২০ ডিসেম্বর ২০০৩ তারিখে, from the Tree of Life Web Project
মুহাম্মাদ আল আমিন মসজিদ

মোহাম্মদ আল-আমিন মসজিদ (আরবি: جامع محمد الأمين), বেসরকারী দাতা প্রতিষ্ঠানের নামে বাহওয়ান মসজিদ হিসাবেও পরিচিত, ভবনটি হলো ওমানের বাউশারে অবস্থিত একটি মসজিদ। এটি ২০১৪ সালে উদ্বোধন করা হয়েছিল। মোহাম্মদ আল আমীন মসজিদটি ওমানের সমুদ্রপৃষ্ঠ থেকে ৫২.৫ মিটার উচ্চতায় দক্ষিণ এক্সপ্রেসওয়েতে অবস্থিত। মসজিদটির নির্মাণ কাজ ২০০৮ সালে শুরু হয়েছিল এবং এটি ২০১৪ সালে শেষ হয়। নির্মাণ কার্যক্রমের জন্য ইরান, ইতালি, জার্মানি, অস্ট্রিয়া, ভারত এবং যুক্তরাজ্যের নকশাকার, উপকরণ, প্রযুক্তি, শিল্পী এবং সরবরাহকারীদের আনা হয়। এটি ২০,৩০০ বর্গ মিটার জায়গায় অবস্থিত। যার মধ্যে প্রধান প্রার্থনা হল ১৬১৬ বর্গ মিটার এবং ২,১০০ জন উপাসককে একসাথে জায়গা দেওয়া যায়। প্রধান প্রার্থনা হলটি ১১ মিটার লম্বা এবং মহিলাদের হলটি ৪.৫ মিটার লম্বা। এটি ২৪ ক্যারেট সোনার ফলক এবং স্বরোস্কি স্ফটিক দিয়ে সজ্জিত। মসজিদটিতে মোট ৩০০০ বর্গ মিটার হাতে খোদাই করা পাথরের শিল্পকর্মের নকশা রয়েছে। অভ্যন্তরীণ জায়গাগুলোতে সমকালীন ওমানি শৈলীতে সমৃদ্ধ খোদাই করা কাঠের সাথে সাদা মোজাইক রয়েছে। ওমানে ইসলাম "The Fascinating "Mohammed Al Ameen Mosque" is now open for visitors!!"। NTT Oman (ইংরেজি ভাষায়)। ২০১৬-১১-০৭। সংগ্রহের তারিখ ২০১৯-১২-০২।  Medhat, Gehad। "These Mosques in Oman Are an Architectural Wonder"। Culture Trip। সংগ্রহের তারিখ ২০১৯-১২-০২।  "Mosques of Oman"। Times of Oman (English ভাষায়)। ২০১৫-০৯-১৯। সংগ্রহের তারিখ ২০১৯-১২-০২। উদ্ধৃতি শৈলী রক্ষণাবেক্ষণ: অচেনা ভাষা (link) [স্থায়ীভাবে অকার্যকর সংযোগ]
লালা টুলপান

লালা টুলপান ("প্রস্ফুটিত টিউলিপ") হলো রাশিয়ার অন্যতম বৃহৎ মসজিদ, যেটি উফায় অবস্থিত। এই মসজিদটির রয়েছে ৫৩ মিটার লম্বা যমজ মিনার। বিল্ডিংটিতে আরও রয়েছে ১,০০০ জন ইবাদতকারীর ধারণ ক্ষমতা। এটি ১৯৯০ থেকে ১৯৯৯ সালের মধ্যে একটি আধুনিক নকশার আলোকে তৈরি করেছিলেন ওয়াকিল ড্যাভল্যাশিন। ২০০১ সালে ভ্লাদিমির পুতিন অত্র মসজিদে তালাত তাজউদ্দীন এবং অন্যান্য মুসলিম আলেমদের সাথে একটি বৈঠক করেছিলেন। রাশিয়ায় ইসলাম রাশিয়ার মসজিদগুলির তালিকা ইউরোপের মসজিদের তালিকা "Мечеть "Ляля - Тюльпан""। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-০৮-২২।  "Мечеть Ляля-Тюльпан в Уфе"। ২০১৬-০৬-০৮ তারিখে মূল থেকে আর্কাইভ করা। সংগ্রহের তারিখ ২০১৫-০৮-২২।
সৌদি আরবে ইসলামী ব্যাংকিং

সৌদি আরবের ব্যাংকিং বাজারে ব্যাংকগুলোর পুর্ণাঙ্গ ইসলামী ব্যাংকে রুপান্তরিত হওয়ার প্রবণতা সত্ত্বেও, ১২টি স্থানীয় লাইসেন্সকৃত ব্যাংকের মধ্যে চারটি ব্যাংককে পূর্ণ ইসলামী হিসেবে বিবেচনা করা হয়। এগুলো হল: আল-রাঝি ব্যাংক সৌদি আরব আল জাজিরা ব্যাংক আল-বিলাদ ব্যাংক আলিনমা ব্যাংক আন্তর্জাতিক অর্থসংস্থানের পণ্ডিত ইব্রাহিম ওয়ার্দের মতে, বৃহত্তর দুটি ইসলামী ব্যাংকিং গ্রুপ, দার-আল মাল আল-ইসলামী ও আল-বারাকা ব্যাংক, সৌদি আরবে বাণিজ্যিক ব্যাংক পরিচালনার লাইসেন্স লাভে সমর্থ হয় নি, যদিও এদের উভয়ের মালিক স্বনামধন্য সৌদি আরবীয় ব্যক্তিবর্গ। ১৯৮৫ সালে, আল রাঝি ব্যাংকিং এ্যান্ড ইনভেসমেন্ট কোম্পানি সুদমুক্ত ব্যাংকিং চালু করার অনুমতি পেয়েছিল, কিন্তু শর্ত ছিল যে, এটি এর নামে "ইসলামী" শব্দটি ব্যবহার করতে পারবে না। সৌদি আরব ইসলামিক ব্যাংকিংয়ের ধারণাটি আনুষ্ঠানিকভাবে স্বীকৃতি দেয় না। যুক্তিটি হল, যদি একটি ব্যাংককে ইসলামী প্রতিষ্ঠান হিসাবে স্বীকৃতি দেওয়া হয় তবে অন্য সমস্তগুলির নাম শুনতে অ-ইসলামী বলে মনে হবে। সরকারী নিয়ম হল, সৌদি আরবে পরিচালিত সমস্ত ব্যাংকই সংজ্ঞা অনুসারে শুরু থেকে ইসলামী। Banks প্রবেশদ্বার সৌদি আরবে ব্যাংকসমূহের তালিকা ইসলামী ব্যাংকিং ও অর্থসংস্থান BINTAWIM Samar Saud S.,(2011). "Performance analysis of Islamic banking: Some evidence from Saudi Arabian banking sector", Asia Pacific University, MBA Thesis, page 28 Warde, Islamic finance in the global economy, 2010: p.216-17 Warde, Ibrahim (২০১০) [2000]। Islamic finance in the global economy। Edinburgh: Edinburgh University Press।
এসেম মসজিদ

এসেম মসজিদ (তাতার সিরিলিক ও ল্যাটিন যথাক্রমে: Әҗем мәчете বা Äcem mäçete); (রুশ: Ази́мовская мече́ть,আজিমভস্কায়া মেচেট) রাশিয়ার তাতারস্তানের কাজানের একটি বিশিষ্ট প্রধান মসজিদ। এটি পুরাতন তাতার কোয়ার্টারের দক্ষিণ অংশে অবস্থিত। যা তাতারদের জনবহুল ঐতিহাসিক একটি জেলা। এই জেলার প্রায় এক ডজন ঐতিহাসিক মসজিদের মধ্যে এটি একটি। মসজিদটি নির্মাণের জন্য একজন ধনী তাতারি ব্যবসায়ী মুর্তজা এসেমেভ অর্থায়ন করেছিলেন, তাই মসজিদের নামকরণ তার নামে করা হয়। নির্মাণকাজ ১৮৮৭ সালে শুরু হয়েছিল এবং ১৮৯০ সালে শেষ হয়েছিল।এই মসজিদের স্থপতি কে ছিলেন, তা জানা যায় না। স্থাপত্য শৈলী জাতীয় রোম্যান্স সারগ্রাহীতা । মসজিদটির দরজার কাছে ৫১ মিটার উচ্চতার একটি মিনার রয়েছে। দুটি হল রয়েছে, এটি একতলা। অভ্যন্তর মধ্যযুগীয় প্রাচ্যীয় ঐতিহ্যে নকশাকৃত। ১৯৩০ সালে কর্তৃপক্ষ কর্তৃক মসজিদটি বন্ধ করে দেওয়া হয়। ১৯৯০-১৯৯২ সালে এটি বাহির এবং অভ্যন্তর সংস্কার করা হয়ে ছিল। ১৯৯২ সালে এটি মুসলমানদের কাছে ফিরিয়ে দেওয়া হয়। তাতারস্তানে ইসলাম রাশিয়ায় ইসলাম রাশিয়ার মসজিদের তালিকা Азимовская мечеть (Russian ভাষায়)। ИсламЦентр। সংগ্রহের তারিখ ২৫ জানুয়ারি ২০১৩। উদ্ধৃতি শৈলী রক্ষণাবেক্ষণ: অচেনা ভাষা (link) "Әҗем мәчете/Äcem mäçete". তাতার এনসাইক্লোপিডিয়া (তাতার ভাষায়)। কাজান : প্রজাতন্ত্রের তাতারস্তান একাডেমি অফ সায়েন্সেস। তাতারি এনসাইক্লোপিডিয়া ইনস্টিটিউট। 2002। "রাশিয়ান মসজিদ" উপর Äcem মসজিদ ওয়েব্যাক মেশিনে আর্কাইভকৃত ৭ অক্টোবর ২০১১ তারিখে
রাজ মসজিদ, বেরাত

রাজ মসজিদ ( আলবেনীয়: Xhamia e Mbretit ), সুলতান মসজিদ (Xhamia e Sulltanit) বা সুলতান বায়েজিদ মসজিদ হিসেবে পরিচিত।আলবেনিয়ার বারাতে অবস্থিত একটি মসজিদ এবং সাংস্কৃতিক স্মৃতিস্তম্ভ। এটি ১৫ শতাব্দীতে স্থানীয় আলবেনিয়ান জনগণের জন্য দ্বিতীয় অটোমান সুলতান বায়েজিদ দ্বারা নির্মিত হয়েছিল। ১৯৪৮ সালে মসজিদটি একটি সাংস্কৃতিক স্মৃতিস্তম্ভ হয়ে উঠেছে। Beratculture। "Xhamia Mbret"। সংগ্রহের তারিখ ৭ নভেম্বর ২০১০। [স্থায়ীভাবে অকার্যকর সংযোগ] "Religious buildings with the "Culture Monument" status"। Republic of Albania National Committee for Cult। জুলাই ৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০।
পঙ্কজ উধাস

পঙ্কজ উধাস (হিন্দি: पंकज उधास; ১৭ মে ১৯৫১ – ২৬ ফেব্রুয়ারি ২০২৪) ছিলেন একজন ভারতীয় সঙ্গীতশিল্পী। তিনি মূলত গজল এর জন্য বিখ্যাত। তিনি ১৯৮০ সালে আহাত নামে একটি গজল অ্যালবাম প্রকাশের মাধ্যমে তার কর্মজীবন শুরু করেন এবং পরবর্তীকালে ১৯৮১ সালে মুকারর, ১৯৮২ সালে তারান্নুম, ১৯৮৩ সালে মেহফিল, ১৯৮৪ সালে রয়্যাল অ্যালবার্ট হলে পঙ্কজ উধাস লাইভ, ১৯৮৪ সালে নায়াব এবং ১৯৮৮ সালে মুক্তির মতো অনেক হিট গান রেকর্ড করেন। পঙ্কজ উধাস একজন গজল গায়ক, তিনি ভারতের গুজরাতের বাসিন্দা। ১৯৮০ সালে আহত শিরোনামের একটি গজল অ্যালবাম প্রকাশের মাধ্যমে তিনি তাঁর কেরিয়ার শুরু করেছিলেন এবং পরে ১৯৮১ সালে মুকারার, ১৯৮২ সালে তারান্নুম, ১৯৮৩ সালে মেহফিল, ১৯৮৪ সালে রয়্যাল অ্যালবার্ট হলে পঙ্কজ উধাস লাইভ, ১৯৮৫ সালে নয়াব এবং ১৯৮৬ সালে আফরিনের মতো অনেকগুলি হিট রেকর্ড করেছিলেন। পঙ্কজ উধাস ২৬ ফেব্রুয়ারি ২০২৪-এ মৃত্যুবরণ করেন। মৃত্যুর সময় তার বয়স হয়েছিল ৭২ বছর। "गजल गायक पंकज उधास का निधन, कैंसर से जंग हार गए सिंगर (হিন্দিতে)"। সংগ্রহের তারিখ ২০২৪-০২-২৬।  ডেস্ক, আনন্দবাজার অনলাইন। "প্রয়াত পঙ্কজ উধাস, ৭২ বছর বয়সে সুরের জগৎ থেকে চিরবিদায় নিলেন বলিউডের গজ়ল শিল্পী"। www.anandabazar.com। সংগ্রহের তারিখ ২০২৪-০২-২৬।  কুমার শানু অলকা ইয়াগনিক অফিসিয়াল সাইট ওয়েব্যাক মেশিনে আর্কাইভকৃত ২৪ নভেম্বর ২০১০ তারিখে ইন্টারনেট মুভি ডেটাবেজে পঙ্কজ উধাস  (ইংরেজি)
পশ্চিমবঙ্গ উচ্চমাধ্যমিক শিক্ষা সংসদ

পশ্চিমবঙ্গ উচ্চমাধ্যমিক শিক্ষা সংসদ পশ্চিমবঙ্গ সরকার পরিচালিত স্বশাসিত দ্বাদশ শ্রেণি (উচ্চমাধ্যমিক বা প্রাক-বিশ্ববিদ্যালয়স্তরীয়) পাঠ্যসূচি এবং পরীক্ষা নিয়ামক কর্তৃপক্ষ। পশ্চিমবঙ্গে দ্বাদশ শ্রেণির পরীক্ষাকে উচ্চমাধ্যমিক পরীক্ষা বলা হয়। পশ্চিমবঙ্গ ও পশ্চিমবঙ্গের বাইরে ভারতে যে সকল রাজ্যে এই সংস্থা অনুমোদিত বিদ্যালয় রয়েছে সেখানে এই সংস্থা বার্ষিক উচ্চমাধ্যমিক পরীক্ষার আয়োজন করে থাকে। উল্লেখ্য, উচ্চমাধ্যমিক পরীক্ষা ১৯৬০-এর দশক পর্যন্ত কলকাতা বিশ্ববিদ্যালয় কর্তৃক গৃহীত হত। পরে এই পরীক্ষা আয়োজনের দায়িত্ব সংসদের হাতে অর্পিত হয়। পশ্চিমবঙ্গ উচ্চমাধ্যমিক শিক্ষা সংসদের প্রধান কার্যালয় কলকাতার নিকটস্থ বিধাননগরে অবস্থিত। ২০১৬ সালে প্রকাশিত তথ্য অনুসারে পশ্চিমবঙ্গ উচ্চমাধ্যমিক শিক্ষা সংসদ অনুমোদিত বিদ্যালয় এর সংখ্যা নিম্নরূপ; সরকারি বিদ্যালয়: ৪২ সরকার পোষিত বিদ্যালয়: ৬৪০৬ নিজস্ব অর্থে চালু বিদ্যালয়: ৭৫ পশ্চিমবঙ্গ মধ্য শিক্ষা পর্ষদ পশ্চিমবঙ্গ প্রাথমিক শিক্ষা পর্ষদ পশ্চিমবঙ্গ রাষ্ট্রীয় কারিগরী পরিষদ www.wbchse.nic.in List of Higher Secondary Schools at a glance based on registration 2016-2017,WBCHSE,page: ix, তুষারকান্তি ষন্নিগ্রহী কর্তৃক সংগৃহীত, সেপ্টেম্বর ২০২৪ প্রাতিষ্ঠানিক ওয়েবসাইট Twitter Profile WBCHSE OFFICIAL.
তুর্কি ও ইসলামি শিল্পকলা জাদুঘর

তুর্কি এবং ইসলামী আর্টস যাদুঘর ( তুর্কি: Türk ve İslam Eserleri Müzesi) তুরস্কের ইস্তাম্বুলের ফাতিহ জেলার সুলতানাহমেট স্কয়ারে অবস্থিত একটি জাদুঘর। ১৫২৪ সালে নির্মিত এই বিল্ডিংটি পূর্বে পারগালি ইব্রাহিম পাশার প্রাসাদ ছিল, যিনি প্রথম সুলাইমানের দ্বিতীয় প্রধানমন্ত্রী ছিলেন এবং একসময় সুলতানের বোন হাতিস সুলতানের স্বামী বলে মনে করা হত। এই জাদুঘরের সংগ্রহে রয়েছে ইসলামী ক্যালিগ্রাফি, টাইলস এবং কম্বলের পাশাপাশি তুরস্কের বিভিন্ন সংস্কৃতির বিশেষত যাযাবর দলগুলির নৃকুলবিদ্যার উল্লেখযোগ্য প্রদর্শনী রয়েছে। এই প্রদর্শণগুলি বিভিন্ন সময়কাল এবং অঞ্চলের ঘর বা আবাসস্থল পুনরুদ্ধার করা হয়েছিল। Sultanahmet ইস্তাম্বুল প্রত্নতত্ত্ব জাদুঘর ইস্তানবুল আধুনিক টপকাপে প্রাসাদ তুর্কি এবং ইসলামী আর্টস মিউজিয়ামের বাহ্যিক দিক তুর্কি এবং ইসলামিক আর্টস মিউজিয়ামের দৃশ্য তুর্কি এবং ইসলামিক আর্টস মিউজিয়াম কাবা টালি তুর্কি ও ইসলামিক আর্টস মিউজিয়ামে কাবা শরীফ অংকিত জায়নামায তুর্কি এবং ইসলামিক আর্টস জাদুঘরে কাবা শরীফের চাবি তুর্কি এবং ইসলামিক আর্টস জাদুঘর কিবলার নমুনা তুরস্ক এবং ইসলামিক আর্টস জাদুঘরে একটি দামেস্কিয় ডকুমেন্ট তুর্কি এবং ইসলামী আর্টস মিউজিয়াম ভিখারীর বাটি তুর্কি এবং ইসলামী আর্টস জাদুঘরে সিজারের দরজা-নক তুর্কি এবং ইসলামী আর্টস জাদুঘরে সিজারের দরজা-নক তুরস্ক এবং ইসলামিক আর্টস মিউজিয়াম ড্রাগনের সাথে লড়াই করা একটি দৃশ্য তুর্কি এবং ইসলামিক আর্টস জাদুঘরে সেলজুক হেলমেট তুর্কি এবং ইসলামিক আর্টস মিউজিয়াম সেলজুক বাটি তুর্কি এবং ইসলামিক আর্টস জাদুঘরে আর্কাইভোল্ট বিশদ তুর্কি এবং ইসলামিক আর্টস জাদুঘরে বইয়ের চিত্র তুরস্ক ও ইসলামিক আর্টস জাদুঘরের মসজিদ প্রদীপ তুর্কি এবং ইসলামী আর্টস জাদুঘরে সেলিম দ্বিতীয় তুগরা তুর্কি এবং ইসলামী আর্টস জাদুঘরে কাঠের তৈরী শিল্প তুর্কি এবং ইসলামী জাদুঘরে হিপ্পড্রোম। আর্কনেট: ইসলামিক আর্কিটেকচার সম্প্রদায় - ইব্রাহিম পাশা প্রাসাদ বেসরকারী ফটোগ্রাফার দ্বারা এই জাদুঘর থেকে অনেক ছবি সংস্কৃতি ও নীল গম্বুজ প্রেসের সহযোগিতা হিসাবে জাদুঘরের একটি ৩3৩ পৃষ্ঠার বই তুরস্কের ফটোগ্রাফার আহমেট এরতুğ ১৯৯৯ সালে ইস্তাম্বুলের তুর্কি ও ইসলামিক আর্টস মিউজিয়ামের মাস্টারপিস: আনাতোলিয়ান কার্পেটস ভলিউম প্রকাশ করেছেন
পেনাং ইসলামী জাদুঘর

পেনাং ইসলামী জাদুঘর (মালয়: Muzium Islam Pulau Pinang) মালয়েশিয়ার পেনাংয়ের জর্জ টাউনে অবস্থিত একটি ইসলাম সম্পর্কিত জাদুঘর । জাদুঘরটি মূলত ১৮৬০ সালে নির্মিত একটি ঘর, যা একসময় শক্তিশালী আচেনিজ মরিচ ব্যবসায়ীর আবাস ছিল। পরে এটি পেনাংয়ের ভারতীয় চেটিয়ার সম্প্রদায়ের জন্য পুনর্ব্যবহারযোগ্য ডিপো হিসাবে ব্যবহৃত হয়েছিল। ১৯৯৬ সালে এটিকে সংস্কার করা হয়েছিল এবং এটি ১৯৯৯ সালে সেরা প্রকল্প পুরষ্কারে ভূষিত করা হয়েছিল। জাদুঘর বিল্ডিংটি ১৯ শতাব্দীর মাঝামাঝি স্টাইলে নির্মিত। জাদুঘরটিতে পেনাং এবং মালয়েশিয়ায় ইসলামের প্রচার ও প্রসারে মালয় নেতাদের ভূমিকা ও অবদানের চিত্র তুলে ধরেছে। এটিতে ১৯ এবং ২০ শতকের গোড়ার দিকে জনসাধারণের ব্যক্তিত্ব এবং পেনাংয়ের প্রভাব সম্পর্কে বিশদ বিবরণ রয়েছে। অন্য সংগ্রহ হলো উনিশ শতকের আসবাবপত্র এবং একটি ডকের দৃশ্যে একটি জীবন-আকারের ডাইওরমা যা সামুদ্রিক-ভিত্তিক হজ্জকে চিত্রিত করে। মালয়েশিয়ায় যাদুঘরগুলির তালিকা মালয়েশিয়ায় ইসলাম "Penang Islamic Museum"। penang.ws।
তুর্কি চারুলিপি শিল্প জাদুঘর

তুর্কি চারুলিপি শিল্প জাদুঘর (তুর্কি: Türk Vakıf Hat Sanatları Müzesi) তুরস্কের ইস্তাম্বুলের ফাতিহ জেলার বায়জিদ স্কয়ারে অবস্থিত একটি জাদুঘর। ১৫০৬ এবং ১৫০৮ সালের মধ্যে নির্মিত, এই বিল্ডিংটি পূর্বে দ্বিতীয় বায়জিদ কমপ্লেক্সের একটি মাদরাসা ছিল। যা উসমানীয় সুলতান দ্বিতীয় মুহাম্মদের পুত্র সুলতান দ্বিতীয় বায়েজিদের আদেশক্রমে নির্মিত হয়েছিল। এই জাদুঘরের সংগ্রহে আছে ৩১২১টি নমুনা রয়েছে যা মূলত ইসলামী চারুলিপি শিল্পকে প্রতিফলিত করে। কুরআন শরীফ, তোগরা শৈলী, আলংকারিক এবং সমসাময়িক শিল্প এবং পাথর ও গ্লাসের ক্ষুদ্রশিল্পও এই জাদুঘরে সংগ্রহ আছে। জাদুঘরটি ১৯৬৮ সালে ইয়াভুজ সেলিম কমপ্লেক্সের মাদরাসাটি "রাইটিং মিউজিয়াম" হিসাবে খোলা হয়েছিল। ১৯৮৪ সালে, এটি বর্তমান অবস্থানে স্থানান্তরিত হয় এবং "তুর্কি চারুলিপি শিল্প যাদুঘর" নামকরণ করা হয়। চারুলিপি তুর্কি এবং ইসলামী আর্টস যাদুঘর টপকাপে প্রাসাদ ক্যাফেরিয়া মেদ্রেশিহ শিল্প যাদুঘরগুলির তালিকা "Nr. of Works Exhibited in Foundation Museums"। ২০১৪-০৯-২৭ তারিখে মূল থেকে আর্কাইভ করা।  howtoistanbul.com/en/the-museum-of-calligraphy/378 "Archived copy"। ২০১১-১০-০৭ তারিখে মূল থেকে আর্কাইভ করা। সংগ্রহের তারিখ ২০১৫-০৬-০৬।
বলদিয়া ইউনিয়ন

বলদিয়া ইউনিয়ন নামে বাংলাদেশে মোট ২টি ইউনিয়ন রয়েছে। যথা: বলদিয়া ইউনিয়ন, নেছারাবাদ; (পিরোজপুর জেলা) বলদিয়া ইউনিয়ন, ভূরুঙ্গামারী; (কুড়িগ্রাম জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।